OpenLLM-France/wikimedia huggingface dataset:
# Siegenita

La siegenita és un mineral que pertany al grup linneïta, de la classe dels sulfurs. Rep el seu nom de la regió minera de Siegen (Alsàcia), on va ser descoberta l'any 1850.

## Característiques

És un sulfur de cobalt i níquel. Cristal·litza en el sistema cúbic formant cristalls octahedrals. També s'hi pot trobar de manera granular o massiva. Forma una sèrie de solució sòlida amb la violarita (FeNi₂S₄), en la qual la substitució gradual del cobalt per ferro va donant els diferents minerals de la sèrie. El grup de la linneïta al qual pertany està format per sulfurs i similars amb l'estructura de l'espinel·la. A més dels elements de la seva fórmula, sol portar com impureses: seleni, coure i ferro. Pot ser extreta a les mines juntament amb altres sulfurs com a mena dels metalls que inclou.
Segons la classificació de Nickel-Strunz, la siegenita pertany a «02.DA: Sulfurs metàl·lics, M:S = 3:4» juntament amb els següents minerals: bornhardtita, carrollita, cuproiridsita, cuprorhodsita, daubreelita, fletcherita, florensovita, greigita, indita, kalininita, linneïta, malanita, polidimita, trüstedtita, tyrrel·lita, violarita, xingzhongita, ferrorhodsita, cadmoindita, cuprokalininita, rodostannita, toyohaïta, brezinaïta, heideïta, inaglyita, konderita i kingstonita.

## Formació i jaciments

Es forma en vetes hidrotermals amb altres sulfurs de coure, ferro i níquel. Sol trobar-se associada a altres minerals com: calcopirita, pirrotina, galena, esfalerita, pirita, mil·lerita, gersdorffita o ullmannita.
Als territoris de parla catalana ha estat descrita a la mina Atrevida (Vimbodí i Poblet, Conca de Barberà), a la mina Eugenia (Bellmunt del Priorat, Priorat), a la mina Alforja (Alforja, Baix Camp) i a la mina Eureka (La Torre de Cabdella, Pallars Jussà).

## Referències

* ↑ «Siegenite» (en anglès). Mindat. [Consulta: 21 març 2015].
* ↑ «Linnaeite Group» (en anglès). Mindat. [Consulta: 21 març 2015].
* ↑ «Siegenite-Violarite Series» (en anglès). Mindat. [Consulta: 21 març 2015].
* ↑ Josep Maria Mata-Perelló, Oriol Tomasa Guix, Xavier Rodríguez i Carles Rubio «Seguint els Xaragall amb el professor Mata-Perelló: mines de Bellmunt». Infominer, 3-2017, 70, 2017, pàg. 43-59 [Consulta: 28 novembre 2023].
* ↑ Abella i Creus, Joan «Plumboagardite, green anglesite and other minerals from the Alforja mine, Alforja, Tarragona, Catalunya». Mineral Up, 2, 2018 [Consulta: 28 novembre 2023].
* ↑ Bareche, Eugeni. Els minerals de Catalunya: segle XX. Barcelona: Grup Mineralògic Català, 2006, p. 269. ISBN 84-609-9071-0 [Consulta: 28 novembre 2023].

## Enllaços externs

* http://webmineral.com/data/Siegenite.shtml
# Peges

Peges o Pages (en llatí Pegae o Pagae, en grec antic Πηγαί o Παγαί) fou una ciutat de Megaris al golf de Corint. Fou el port de Mègara a la costa occidental i la ciutat principal del territori de Megaris després de la capital. Correspon a la moderna Psathó i es conserven les restes d'una antiga fortalesa.
És citada per Tucídides que esmenta que, igual que Nisea, va ser ocupada pels atenesos cap a l'any 461 aC. Quan Mègara es va aliar a Atenes el 455 aC els atenencs van establir una guarnició al port i van utilitzar aquesta base per una expedició al nord del Peloponès. El 454 aC Mègara es va revoltar, però els atenencs van conservar el port, però quan es va signar la treva de 30 anys, el mateix 454 aC, la van entregar. El 424 aC la ciutat estava en mans dels aristòcrates exiliats de Mègara.
Sota domini romà fou ciutat important i fins i tot va emetre les seves pròpies monedes; Estrabó assenyala que era un fort de Mègara i xifra la distància a Nisea, que es trobava en l'altre extrem de l'istme, en 120 estadis. Entre Peges i Lequeu estava l'oracle d'Hera Acrea i un promontori anomenat Olmias. Era una ciutat marítima situada en la part més interior del golf de Crisa, banyada pel mar Alcioni.
Pausànies diu que, segons una tradició de Mègara, era la ciutat on regnava el mític rei Tereu. La situa prop de la frontera amb Beòcia, igual que Aegosthena. Prop de la ciutat es trobava una roca plena de fletxes que havien llançat els medes. A la mateixa ciutat hi havia una estàtua de bronze de Artemisa Soteira similar a una altra que hi havia a Mègara, i un heroon on es creia que estava Egialeu, fill d'Adrast, un dels Epígons. També diu que hi era enterrat Agialos, que va morir a Glisas a la segona expedició dels argius contra Tebes, però havia estat enterrat en aquest lloc.
Es localitza en la població actual d'Alepochori.

## Referències

* ↑ Tucídides I,103; I,115.
* ↑ Estrabó VIII,1,3;VIII,6,22;IX,1,8;IX,2,25.
* ↑ Pausànies I,41,8; I,44,4
* ↑ «Pàgina del Ministeri de Cultura de Grècia: Antiga Pagues (en grec)». Arxivat de l'original el 2020-07-30. [Consulta: 6 abril 2017].

## Bibliografia

* Smith, Philip J. The archaeology and epigraphy of Hellenistic and Roman Megaris, Greece. Oxford: John and Erica Hedges Ltd, 2008.
# Poliove (Crimea)

* Per a altres significats, vegeu «Polevoie».
Poliove (en (ucraïnès): Польове, en rus: Полевое, Polevoie) és un poble de la República Autònoma de Crimea a Ucraïna, que el 2014 tenia 382 habitants. Pertany al districte rural de Djankoi. Fins al 1945 la vila es deia Karà-Totanai.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# María Cristina Kiehr

Maria Cristina Kiehr (Tandil, 1967) és una soprano argentina, d'àmplia trajectòria a Europa en l'àrea de la música antiga, camp en què es destaca com a intèrpret de música del Renaixement espanyol i llatinoamericà i en òperes de Purcell, Gluck, Vivaldi, Monteverdi, Cavalli i oratoris de Johann Sebastian Bach.

## Carrera musical

El 1983 es va traslladar a Europa on va treballar a la Schola Cantorum Basiliensis de Basilea amb René Jacobs. Més tard, va col·laborar amb altres directors especialitzats en el període barroc com Gabriel Garrido (amb qui va debutar en el Teatre Colón a L'Orfeo de Monteverdi en 2001), Frans Brüggen, Gustav Leonhardt, Nikolaus Harnoncourt, Philippe Herreweghe, Chistophe Coin. Ha cantat amb les orquestres Concerto Köln, el Cantus Cölln i Hespèrion XX (després anomenat Hesperion XXI) sota direcció de Jordi Savall.
És membre fundadora del quartet vocal La Colombina (amb Claudio Cavina, Josep Benet i Josep Cabré) i, en col·laboració amb el clavecinista Jean-Marc Aymes, del conjunt Concerto Soave (especialitzat en música italiana del barroc primerenc). Amb ells ha realitzat gires per molts festivals de música del món, inclòs l'Utrecht Early Music Festival, el festival d'Ambronay, el de Pontoise, el de Sumiana, el de Setmana Santa a Arles, i els de Montreux, Lausana, Marsella i la Cité de la musique a París.
La seva col·laboració amb René Jacobs va començar amb l'òpera Giasone de Cavalli a Innsbruck. Amb Jacobs va participar en els registres discogràfics de L'incoronazione di Poppea de Monteverdi, L'Orontea de Cesti, Orpheus de Telemann, Venus i Adonis de Blow, Dido i Enees de Purcell, Orfeo ed Euridice de Gluck, Dorilla in Tempe de Vivaldi i Maddalena ai piedi di Cristo de Caldara.
En 2019 ha estat premiada per la Fundació Konex amb un Diploma al Mèrit com una de les cinc millors cantants femenines de l'última dècada a l'Argentina.

## Referències

* ↑ «Maria Cristina Kiehr (Soprano) - Short Biography». [Consulta: 19 setembre 2019].
* ↑ «Maria Cristina Kiehr» (en anglès). [Consulta: 19 setembre 2019].
* ↑ «Premios Konex 2019: Música Clásica - Ya se conocen los Diplomas al Mérito». Arxivat de l'original el 2019-05-10. [Consulta: 19 setembre 2019].
# Curie

«Curie» té aquests significats:
* Marie Curie, física i química polonesa
* Pierre Curie, físic francès
* Irène Joliot-Curie, nobel de química, filla de Marie i Pierre
* Frédéric Joliot-Curie, nobel de química, assistent de Marie i marit d'Irène
* Curie, unitat de radioactivitat
* Temperatura de Curie o punt de Curie, propietat dels materials ferromagnètics i piezoelèctrics
* Constant de Curie, característica que indica la relació entre la susceptibilitat magnètica d'un material amb la temperatura
* Llei de Curie, de la magnetització segons la temperatura als materials paramagnètics
# Pelophryne api

Pelophryne api és una espècie d'amfibi que viu a Malàisia i, possiblement també, a Brunei.

## Referències

* Inger, R., Das, I., Stuebing, R., Lakim, M. & Yambun, P. 2004. Pelophryne api. Llista Vermella d'Espècies Amenaçades de la UICN 2006. Consulta: 11 d'abril del 2008.
# Political Communication

Political Communication (literalment, en català, "Comunicació Política") és una revista d'avaluació d'experts editada en anglès sobre comunicació política, trimestral, interdisciplinària i internacional, que ofereix investigació d'actualitat en la intersecció entre la ciència política i la comunicació. És publicada per Routledge per compte de l'American Political Science Association i la Internaitonal Communication Association. L'editor en cap és Claes H. de Vreese, professor de comunicació política de l'Amsterdam School of Communication Research (ASCoR) de la Universitat d'Àmsterdam. El 2018 tenia un factor d'impacte de 4.339 i ocupava el tercer lloc (sobre 176) del rànquing de revistes sobre ciències polítiques i el tercer lloc (sobre 88) del rànquing en comunicació del Journal Citation Reports.

## Referències

* ↑ «Political Communication (Polit Comm)» (en anglès). Researchgate. [Consulta: 18 abril 2020].
* ↑ «Society information» (en anglès). Political Communication. Taylor and Francis Online. [Consulta: 18 abril 2020].
* ↑ «Editorial Board» (en anglès). Political Communication. Taylor and Francis Online. [Consulta: 18 abril 2020].
* ↑ «Journals Ranked by Impact: Political Science». Journal Citation Reports. Institute for Scientific Information, 2018.
# Carpeta (desambiguació)

«Carpeta» té aquests significats:
* Material d'oficina, Material escolar, Enquadernació:
** carpeta
* Informàtica:
** carpeta o directori, agrupament de fitxers informàtics.
# Lluís Bou

Lluís Bou (Barcelona, 1961) és un periodista, analista polític i cronista parlamentari català. Va ser cap de la secció de política catalana al diari Avui. Ha treballat també a l'agència Europa Press al butlletí confidencial d'aquesta agència, en la seva secció de política municipal i va cobrir la nominació olímpica de Barcelona. Ha estat redactor de les entrades de política catalana i espanyola de l'Enciclopèdia Catalana, també del resum de l'any. Col·laborà en el web El Singular Digital, del qual va ser director a partir de 2012, i en la premsa local. Actualment escriu al diari digital El Nacional.

## Referències

* ↑ «Lluís Bou, nou director d'El Singular Digital». Vilaweb, 26-01-2012.

## Enllaços externs

* Articles d'opinió de Lluís Bou a El Singular Digital Arxivat 2010-09-19 a Wayback Machine.
# Sokhariovo

Sokhariovo (en rus: Сохарёво) és un poble de l'óblast de Sverdlovsk, a Rússia, segons el cens del 2010 tenia 134 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Abbeville (Alabama)

Abbeville és una ciutat del Comtat de Henry a l'estat d'Alabama (Estats Units d'Amèrica).

## Demografia

Segons el cens del 2007 tenia 2.944 habitants, 1.172 habitatges, i 787 famílies. La densitat de població era de 74,1 habitants/km².
Dels 1.172 habitatges en un 27,2% hi vivien nens de menys de 18 anys, en un 45,8% hi vivien parelles casades, en un 17,8% dones solteres, i en un 32,8% no eren unitats familiars. En el 30,8% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3,01.
Per edats la població es repartia de la següent manera: un 22,9% tenia menys de 18 anys, un 8,4% entre 18 i 24, un 22,1% entre 25 i 44, un 22,8% de 45 a 60 i un 23,8% 65 anys o més.
L'edat mediana era de 42 anys. Per cada 100 dones hi havia 82,6 homes. Per cada 100 dones de 18 o més anys hi havia 78,2 homes.
La renda mediana per habitatge era de 23.266 $ i la renda mediana per família de 37.917 $. Els homes tenien una renda mediana de 26.250 $ mentre que les dones 20.603 $. La renda per capita de la població era de 17.215 $. Aproximadament el 17,3% de les famílies i el 21,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Craigsville (Virgínia)

Craigsville és una població dels Estats Units a l'estat de Virgínia. Segons el cens del 2000 tenia 979 habitants.

## Demografia

Segons el cens del 2000, Craigsville tenia 979 habitants, 413 habitatges, i 272 famílies. La densitat de població era de 190,9 habitants per km².
Dels 413 habitatges en un 31,5% hi vivien nens de menys de 18 anys, en un 49,2% hi vivien parelles casades, en un 13,6% dones solteres, i en un 34,1% no eren unitats familiars. En el 32% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,98.
Per edats la població es repartia de la següent manera: un 24,9% tenia menys de 18 anys, un 8% entre 18 i 24, un 29,6% entre 25 i 44, un 21,7% de 45 a 60 i un 15,8% 65 anys o més.
L'edat mediana era de 38 anys. Per cada 100 dones de 18 o més anys hi havia 82,8 homes.
La renda mediana per habitatge era de 27.500 $ i la renda mediana per família de 36.771 $. Els homes tenien una renda mediana de 23.688 $ mentre que les dones 21.667 $. La renda per capita de la població era de 16.226 $. Entorn del 9,3% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Craigsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Craigsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Peter Revson

Peter Jeffrey Revson més conegut com a Peter Revson, va ser un pilot de curses automobilístiques estatunidenc que va arribar a disputar curses de Fórmula 1.
Va néixer el 27 de febrer del 1939 a Nova York (EUA) i va morir el 22 de març del 1974 en un accident disputant les pràctiques pel GP de Sud-àfrica al circuit de Kyalami.

## A la F1

Peter Revson va debutar a la primera cursa de la temporada 1964 (la quinzena temporada de la història) del campionat del món de la Fórmula 1, disputant el 10 de maig del 1964 el GP de Mònaco al Circuit de Montecarlo.
Va participar en un total de trenta-tres curses puntuables pel campionat de la F1, disputades en cinc temporades diferents no consecutives (1964 i 1971-1974) aconseguint dues victòries (i vuit podis) i assolí 61 punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1964 | Revson Racing (America) | Lotus | BRM | MON NVQ | HOL | | | GBR Ret | ALE 14 | AUT | ITA 13 | USA | MEX | | | | | | - | 0 |
| 1964 | Reg Parnell (Racing) | Lotus | BRM | | | BEL DSQ | | | | | | | | | | | | | - | 0 |
| 1964 | Reg Parnell (Racing) | Lotus | BRM | | | | FRA DNS | | | | | | | | | | | | - | 0 |
| 1971 | Elf Team Tyrrell | Tyrrell | Cosworth | SUD | ESP | MON | HOL | FRA | GBR | ALE | AUT | ITA | CAN | USA Ret | | | | | - | 0 |
| 1972 | Team Yardley McLaren | McLaren | Cosworth | ARG Ret | SUD 3 | ESP 5 | MON | BEL 7 | FRA | GBR 3 | ALE | | | | | | | | 5è | 23 |
| 1972 | Team Yardley McLaren | McLaren | Cosworth | | | | | | | | | | AUT 3 | ITA 4 | CAN 2 | USA 18 | | | 5è | 23 |
| 1973 | Team Yardley McLaren | McLaren | Cosworth | ARG 8 | BRA Ret | SUD 2 | | | | | | | | | | | | | 5è | 38 |
| 1973 | Team Yardley McLaren | McLaren | Cosworth | | | | ESP 4 | BEL Ret | MON 5 | SUE 7 | FRA | GBR 1 | HOL 4 | ALE 9 | AUT Ret | ITA 3 | CAN 1 | USA 5 | 5è | 38 |
| 1974 | Shadow Racing Team | Shadow | Cosworth | ARG Ret | BRA Ret | SUD MORT | ESP | BEL | MON | SUE | HOL | FRA | GBR | ALE | AUT | ITA | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 33 | 2 | 8 | 1 | 0 | 61 |

## Referències

* ↑ F1, STATS. «Peter REVSON • STATS F1» (en francès). [Consulta: 28 febrer 2021].
* ↑ F1, STATS. «Peter REVSON • STATS F1» (en francès). [Consulta: 28 febrer 2021].
# Casa Arderiu (Manresa)

La Casa Arderiu és un edifici del municipi de Manresa (Bages) protegit com a bé cultural d'interès local.

## Descripció

Edifici d'habitatges entre mitgeres fent cantonada, amb façana a dos carrers. Format per planta baixa i quatre pisos, amb un cos principal en cantonada amb tribuna a nivell de primer i segon pis arrodonida, i remat amb un templet rodó cobert amb cúpula esfèrica de pissarra. En aquest cos de cantonada s'articulen dues ales laterals.
Les obertures de les ales laterals estan ordenades segons eixos verticals, amb balcons de ferro i arcs rebaixats en totes elles. Cornisa de pedra suportada per permòdols i coberta amb mansardes.
Conjunt de caràcter monumental, neoclàssic, amb clares influències de l'arquitectura residencial francesa.

## Història

Inici de la construcció vers el 1910.

## Referències

* 1 2 3 4 «Casa Arderiu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Carpentràs

Carpentràs (occità) o Carpentras (francès) és un municipi francès al departament de Valclusa (regió de Provença – Alps – Costa Blava). L'any 1999 tenia 26.090 habitants. Vora l'Ausoni, és un mercat agrícola fruiter i un petit nucli industrial. Fou la capital del comtat Venaissin del 1229 al 1791, i seu d'un bisbat des del segle iii fins al 1789.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 9 900 | 8 489 | 9 674 | 9 099 | 9 817 | 9 224 | 9 776 | 10 198 | 10 711 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 10 891 | 10 918 | 10 848 | 10 524 | 10 479 | 9 699 | 9 685 | 9 778 | 10 797 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 10 443 | 10 721 | 11 390 | 11 191 | 11 805 | 12 632 | 13 732 | 14 222 | 15 076 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 18 199 | 21 388 | 24 251 | 24 838 | 24 212 | 26 090 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1945-1947 | Henri Dreyfus | |
| 1947-1953 | Charles Guilhermet | |
| 1953-1965 | Gabriel Jacotet | |
| 1965-1977 | Maurice Charretier | UDF |
| 1987-2008 | Jean-Claude Andrieu | UDF, després UMP |
| 2008- | Francis Adolphe | PS |

## Personatges il·lustres

* Éric Caritoux, ciclista.
* Jean Ragnotti, pilot d'automobilisme.
* Ernest Fauque de Jonquières (1820-1901), almirall i matemàtic.

## Vegeu també

* Hôtel-Dieu de Carpentràs
* Graineterie Roux de Carpentràs
# MESFET

Un MESFET (transistor d'efecte de camp metall-semiconductor) és un dispositiu semiconductor de transistor d'efecte de camp similar a un JFET amb una unió Schottky (metall - semiconductor) en lloc d'una unió p–n per a una porta.
Els MESFET es construeixen en tecnologies de semiconductors compostos que no tenen una passivació superficial d'alta qualitat, com ara l'arsenur de gal·li, el fosfur d'indi o el carbur de silici, i són més ràpids però més cars que els JFET o MOSFET basats en silici. Els MESFET de producció funcionen fins a aproximadament 45 GHz, i s'utilitzen habitualment per a comunicacions de freqüència de microones i radar. Els primers MESFET es van desenvolupar el 1966, i un any més tard es va demostrar el seu rendiment de microones de RF d'extremada freqüència. El MESFET, de manera similar al JFET, difereix del FET o MOSFET de porta aïllada comú perquè no hi ha cap aïllant sota la porta sobre la regió de commutació activa. Això implica que la porta MESFET hauria d'estar polaritzada, en mode transistor, de manera que es tingui una zona d'esgotament de polarització inversa que controli el canal subjacent, en lloc d'un díode de metall-semiconductor conductor cap endavant al canal.
S'han explorat nombroses possibilitats de fabricació de MESFET per a una àmplia varietat de sistemes de semiconductors. Algunes de les principals àrees d'aplicació són les comunicacions militars, com a amplificador frontal de baix soroll de receptors de microones tant en dispositius de radar militars com en comunicacions, optoelectrònica comercial, comunicació per satèl·lit, com a amplificador de potència per a l'etapa de sortida d'enllaços de microones i com a oscil·lador de potència.

## Referències

* ↑ «An Overview of MESFET Construction, Applications and Types» (en anglès). https://components101.com.+[Consulta: 6 octubre 2022].
* ↑ Lepkowski, W.; Wilk, S.J.; Thornton, T.J.. 45 GHz Silicon MESFETs on a 0.15 μm SOI CMOS Process, 2009, p. 1–2. DOI 10.1109/SOI.2009.5318754. ISBN 978-1-4244-4256-0.
* ↑ GaAs FET MESFET radio-electronics.com.
* ↑ Zhao, Hommer. «Transistors MESFET: Everything you need to know» (en anglès). https://www.wellpcb.com,+28-12-2021.+[Consulta: 6 octubre 2022].
# Apodemus epimelas

Apodemus epimelas és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 100 a 150 mm i una cua de 102 a 146 mm. Poden arribar a pesar fins a 56 g. Es troba a la costa de Croàcia, Bòsnia i Hercegovina i Montenegro; Albània, Macedònia, Grècia, Bulgària meridional i Tràcia occidental.

## Referències

* ↑ Stephan Aulagnier & Al.. Guide des mammiferes d'Europe, d'Afrique du Nord et du Moyen-Orient. Delachaux & Niestlé SA, Parigi, 2011. ISBN 978-88-89999-70-7.
* ↑ Kryštufek, B., Vohralík, V. and Mitsain, G. (2008). «Apodemus epimelas» (en anglès). Llista Vermella de la UICN. Unió Internacional per a la Conservació de la Natura (UICN).
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.